Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/013 EL/Odyssefs Fokas) /* COM/2014/0702 final */





EXPUNERE DE MOTIVE CONTEXTUL PROPUNERII 1. Normele aplicabile contribuțiilor financiare din Fondul european de ajustare la globalizare (FEG) sunt stabilite în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[1] (denumit în continuare „Regulamentul privind FEG”). 2. Autoritățile elene au depus cererea EGF/2014/013 EL/Odyssefs Fokas pentru a obține o contribuție financiară din partea FEG ca urmare a disponibilizărilor efectuate la Odyssefs Fokas S.A. în Grecia. 3. După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG. REZUMATUL CERERII Cererea FEG || EGF/2014/013 EL/Odyssefs Fokas Stat membru || Grecia Regiunea (regiunile) în cauză (nivel NUTS 2) || Κεντρική Μακεδονία (Macedonia Centrală) (EL12), Θεσσαλία (Tesalia) (EL14), Aττική (Attica) (EL30) Data depunerii cererii || 29.7.2014 Data confirmării de primire a cererii || 4.8.2014 Data solicitării de informații suplimentare || 12.8.2014 Termenul pentru furnizarea informațiilor suplimentare || 23.9.2014 Termenul pentru finalizarea evaluării || 16.12.2014 Criteriul de intervenție || Articolul 4 alineatul (1) litera (a) din Regulamentul privind FEG Întreprinderea principală || Odyssefs Fokas S.A. Sectorul (sectoarele) de activitate economică (diviziunea NACE Rev. 2)[2] || Diviziunea 47 („Comerț cu amănuntul, cu excepția autovehiculelor și a motocicletelor”) Numărul de filiale, furnizori și producători din aval || 0 Perioada de referință (patru luni) || 3 februarie 2014 – 3 iunie 2014 Numărul de disponibilizări sau de încetări ale activității în decursul perioadei de referință (a) || 551 Numărul de disponibilizări sau de încetări ale activității înainte sau după perioada de referință (b) || 49 Numărul total de disponibilizări (a + b) || 600 Numărul total estimat de beneficiari vizați || 600 Numărul de tineri vizați care nu sunt încadrați profesional și nu urmează niciun program educațional sau de formare (NEET) || 500 Buget pentru servicii personalizate (EUR) || 10 530 000 Buget pentru punerea în aplicare a FEG[3] (EUR) || 210 000 Buget total (EUR) || 10 740 000 Contribuția din partea FEG (60 %) (EUR) || 6 444 000 EVALUAREA CERERII Procedura 4. La 29 iulie 2014, autoritățile elene au depus cererea EGF/2014/013 EL/Odyssefs Fokas în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii în termen de două săptămâni de la data depunerii acesteia, la 4 august 2014 și a solicitat informații suplimentare din partea autorităților elene la 12 august 2014. Aceste informații suplimentare au fost furnizate în termen de șase săptămâni de la data cererii. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 16 decembrie 2014. Eligibilitatea cererii Întreprinderile și beneficiarii în cauză 5. Cererea se referă la 600 de lucrători disponibilizați de la Odyssefs Fokas S.A., o întreprindere care activează în sectorul economic încadrat la NACE Rev. 2 diviziunea 47 („Comerț cu amănuntul, cu excepția autovehiculelor și motocicletelor”). Disponibilizările au avut loc în principal în regiunile de nivel NUTS[4] 2 Κεντρική Μακεδονία (Macedonia Centrală) (EL12) și Aττική (Attica) (EL30) și Θεσσαλία (Tesalia) (EL14). Criterii de intervenție 6. Autoritățile elene au depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora se solicită disponibilizarea sau încetarea activității a cel puțin 500 de lucrători sau persoane care desfășoară o activitate independentă pe o perioadă de referință de patru luni, într-o întreprindere dintr-un stat membru, inclusiv lucrătorii disponibilizați sau persoanele care desfășurau o activitate independentă și care își încetează activitatea în cadrul furnizorilor și al producătorilor din aval ai întreprinderii respective. 7. Perioada de referință de patru luni este cuprinsă între 3 februarie 2014 și 3 iunie 2014. 8. Cererea se referă la 551 de lucrători disponibilizați[5] de la Odyssefs Fokas în decursul perioadei de referință de patru luni. Calcularea disponibilizărilor și a cazurilor de încetare a activității 9. Toate disponibilizările au fost calculate de la data încetării de facto a contractului de muncă sau de la data expirării acestuia. Beneficiari eligibili 10. Pe lângă lucrătorii deja menționați la alineatul (8), printre beneficiarii eligibili se numără 49 de lucrători disponibilizați înainte de perioada de referință de patru luni menționată la alineatul (7). În conformitate cu articolul 6, acești lucrători au fost disponibilizați după anunțul general cu privire la disponibilizările preconizate[6] la 29 noiembrie 2012 și o se poate stabili o legătură clară de cauzalitate cu evenimentul care a declanșat disponibilizările în decursul perioadei de referință. 11. Prin urmare, numărul total de beneficiari eligibili este de 600. Legătura dintre disponibilizări și schimbările majore apărute în structura comerțului mondial ca urmare a globalizării sau a crizei economice și financiare mondiale care face obiectul Regulamentului (CE) nr. 546/2009 12. Pentru a stabili legătura dintre disponibilizări și criza financiară și economică mondială care face obiectul Regulamentului (CE) nr. 546/2009, Grecia susține că economia elenă se află, pentru al șaselea an consecutiv (2008-2013), în recesiune profundă. În conformitate cu ELSTAT, autoritatea statistică elenă, începând cu 2008, PIB-ul Greciei a scăzut cu 25,7 puncte procentuale, consumul public cu 21 de puncte procentuale și consumul privat cu 32,3 puncte procentuale, în timp ce rata șomajului a crescut cu 20,6 puncte procentuale. 13. În plus, scăderea PIB-ului a mărit discrepanța dintre PIB-ul pe cap de locuitor în Grecia și PIB-ul pe cap de locuitor din UE, anulând progresele înregistrate în procesul de convergență economică, realizate de Grecia în perioada 1995-2007. 14. Mai mult, pentru a face față plăților datoriei externe, în 2008 guvernul elen a luat măsuri nepopulare cum ar fi majorarea veniturilor fiscale, raționalizarea cheltuielilor publice și reducerea salariilor angajaților din sectorul public. Salariile din sectorul privat au fost, de asemenea, reduse, în încercarea de a spori competitivitatea economiei elene. Începând cu 2008, mii de întreprinderi și-au încetat activitățile și au fost închise, concediindu-și personalul, iar mii de persoane care desfășurau o activitate independentă și-au încetat activitățile, contribuind la creșterea abruptă a șomajului. Un efect imediat al veniturilor reduse a fost scăderea consumului. 15. În 2009, scăderea consumului casnic din Grecia a urmat aceeași tendință negativă ca în UE-27. În 2010 și în 2011, a existat o redresare a consumului casnic la nivelul UE-27, urmată de o scădere în 2012. Consumul casnic din Grecia se află în scădere de la începutul crizei financiare și economice, iar cifrele se înrăutățesc în fiecare an. Consumul casnic (evoluție în % față de anul precedent) || 2008 || 2009 || 2010 || 2011 || 2012 UE-27 || 0,44 || -1,67 || 1,04 || 0,26 || -0,74 Grecia || 4,67 || -1,91 || -6,39 || -7,91 || -9,07 Sursa: Eurostat 16. Potrivit raportului ELSTAT referitor la venitul casnic și la condițiile de viață, 23 % dintre greci s-au situat sub pragul sărăciei[7] în 2012. 17. Conform unui studiu recent realizat de INE-GSEE[8], publicat în iulie 2014, trei din patru lucrători sau angajați au afirmat că nivelul veniturilor sale a scăzut în 2014 comparativ cu exercițiul precedent, datorită tăierilor salariale. În plus, 38 % dintre respondenți sunt de părere că salariile lor vor fi reduse din nou în următorul trimestru. Majoritatea respondenților și-au redus cheltuielile în consecință, în special bugetul pentru elemente neesențiale, cum ar fi îmbrăcăminte și încălțăminte. 18. Până în prezent, sectorul comerțului cu amănuntul a făcut obiectul altor trei cereri FEG[9] depuse tot în contextul crizei economice și financiare mondiale. Evenimentele care au condus la disponibilizări și la încetarea activității 19. Conform autorităților elene, evenimentele care au dus la concedieri au fost în principal în număr de două: (1) scăderea veniturilor casnice disponibile - din cauza creșterii sarcinii fiscale, a scăderii salariilor (atât ale angajaților privați, cât și din sectorul public) și a creșterii șomajului — având ca rezultat o scădere drastică a puterii de cumpărare; (2) reducerea drastică a creditelor acordate întreprinderilor și persoanelor fizice din cauza lipsei de lichidități în băncile elene. Conform Băncii Greciei, ritmul anual de creștere a împrumuturilor acordate gospodăriilor și întreprinderilor (cu excepția întreprinderilor financiare) a fost negativ începând cu 2010, din cauza lipsei de lichidități a băncilor elene. 20. În anii ’80, Odyssefs Fokas, care deținea deja al treilea cel mai mare magazin universal din Grecia, cu o suprafață totală de 7 500 m², și-a făcut o intrare dinamică în sectorul vânzării cu ridicata, reprezentând pe piața internă firme străine de renume în sectorul îmbrăcămintei, iar primul „shops-in-shop” și-a făcut apariția în Grecia odată cu magazinele universale Fokas. În următorul deceniu, grupul Fokas a cunoscut o creștere exponențială. Întreprinderea și-a înmulțit contractele de exclusivitate încheiate cu firmele internaționale de îmbrăcăminte și a deschis francize ale unor diferite mărci internaționale[10] în Atena și Salonic. În perioada 1999-2008, Fokas a continuat să se extindă. Două magazine universale, cu spațiu brut total de 3 500 m² și 8 500 m², au fost deschise în cele mai importante zone comerciale din Atena, împreună cu diferite saloane, magazine sub franciză și puncte de vânzare în acord cu diferite mărci internaționale[11]. Succesul s-a întrerupt brusc odată cu izbucnirea crizei economice și financiare în anul 2008. 21. Din cauza scăderii puterii de cumpărare a gospodăriilor grecești în urma declinului economiei elene de la începutul crizei economice și financiare, cererea de produse, altele decât alimentele de bază, a scăzut semnificativ, iar cifra de afaceri a Odyssefs Fokas a început să se reducă la rândul său. Cifra de afaceri a Odyssefs Fokas (2008-2012) În milioane de euro 2008 || 2009 || 2010 || 2011 || 2012 100 || 87 || 69 || 49 || 30 Sursa: Bilanțurile Odyssefs Fokas, publicate în Monitorul Oficial 2008-2012 22. O altă consecință a recesiunii economiei elene a fost deficitul fluxului de numerar. Pentru a remedia această situație, Odyssefs Fokas a solicitat ajutor financiar din partea băncilor, dar fără succes. 23. Reducerea cifrei de afaceri rezultate în urma scăderii consumului, combinată cu înăsprirea condițiilor de creditare a făcut ca încercările Odyssefs Fokas de a găsi o soluție să fie nefructuoase. În noiembrie 2013, la douăsprezece luni după depunerea unei cereri de protecție față de creditorii săi și după mai multe evacuări, întreprinderea a inițiat procedura de faliment, ceea ce a dus la disponibilizările care fac obiectul prezentei cereri. Impactul preconizat al disponibilizărilor asupra economiei și ocupării forței de muncă la nivel local, regional sau național 24. Autoritățile elene susțin că disponibilizările din cadrul Odyssefs Fokas vor agrava și mai mult situația șomajului în general, care s-a deteriorat deja din cauza crizei economice și financiare și pare a fi deosebit de fragilă. În perioada 2008-2013, numărul șomerilor a crescut de patru ori (de la 361 482 de persoane în căutarea unui loc de muncă în iunie 2008 la 1 403 698 în iunie 2013)[12]. Grecia are cele mai ridicate rate ale șomajului dintre statele membre ale UE și este pe locul cinci în lume[13]. Rata șomajului Sursa: Eurostat[14] 25. Majoritatea disponibilizărilor (90 %) sunt concentrate în Attica și Macedonia Centrală, în timp ce aproximativ 10 % s-au produs în regiunea Tesalia. În cel de-al patrulea trimestru al anului 2013, rata șomajului în Attica și Macedonia Centrală a fost mai mare decât media națională (27,5 %). În Attica a fost de 28,2 % și în Macedonia Centrală de 30,3 %[15]. Situația șomajului în Tesalia este puțin mai favorabilă decât media națională, dar rata șomajului este totuși 26 %. 26. În plus, există o lipsă de oferte de locuri de muncă în toate cele trei regiuni în comparație cu numărul mare de solicitanți de locuri de muncă. Prin urmare, peste 70 % dintre șomeri nu au fost angajați timp de mai mult de 12 luni. În Macedonia Centrală, situația tinerilor solicitanți de locuri de muncă este deosebit de dramatică, având în vedere că rata șomajului în rândul tinerilor este de 60,4 %. Mai mult, Attica reprezintă 43 % din PIB-ul Greciei, prin urmare impactul închiderii întreprinderilor bazate în această regiune se extinde asupra întregii economii elene. Beneficiarii vizați și acțiunile propuse Beneficiarii vizați 27. Se estimează că numărul lucrătorilor vizați care vor beneficia de măsuri se ridică la 600. Defalcarea acestor lucrători vizați în funcție de sex, cetățenie și grupă de vârstă este următoarea: Categoria || Numărul de beneficiari vizați Sexul: || Bărbați: || 65 || (10,83 %) || Femei: || 535 || (89,17 %) Cetățenie: || Cetățeni ai UE: || 592 || (98,67 %) || Cetățeni din afara UE: || 8 || (1,33 %) Grupa de vârstă: || 15-24 de ani: || 6 || (1,00 %) || 25-29 de ani: || 45 || (7,50 %) || 30-54 de ani: || 509 || (84,83 %) || 55-64 de ani: || 39 || (6,50 %) || peste 64 de ani: || 1 || (0,17 %) 28. În plus, autoritățile elene vor furniza servicii personalizate cofinanțate de FEG unui număr de până la 500 de tineri care nu sunt încadrați profesional și nu urmează niciun program educațional sau de formare (NEET), cu vârsta mai mică de 30 ani la data depunerii cererii, dat fiind că toate disponibilizările menționate la alineatul (8) au loc în regiuni de nivel NUTS 2 din Κεντρική Μακεδονία (Macedonia Centrală) (EL12), Θεσσαλία (Tesalia) (EL14) și din Attica (EL30), care sunt eligibile în cadrul inițiativei „Locuri de muncă pentru tineri”. 29. Numărul total estimat de beneficiari vizați care ar trebui să participe în cadrul măsurilor, inclusiv tinerii NEET, este, prin urmare, de 1 100. Eligibilitatea acțiunilor propuse 30. Serviciile personalizate care urmează să fie furnizate lucrătorilor disponibilizați și NEET cuprind acțiunile enumerate mai jos. – Orientare profesională: Această măsură de însoțire, care va fi oferită tuturor participanților, cuprinde următoarele etape: 1 Informații oferite tinerilor NEET. Spre deosebire de cei 600 de lucrători vizați, care sunt deja identificați (foști lucrători, din cadrul Odyssefs Fokas), grupul de tineri NEET vizați nu a fost încă definit. Printre alte criterii pentru selectarea tinerilor NEET vizați, autoritățile elene vor utiliza criterii aliniate celor incluse în planul de punere în aplicare a garanției pentru tineret din Grecia (și anume: tineri expuși riscului de excluziune, nivelul veniturilor din gospodărie, nivelul de studii, durata șomajului etc.), precum și cereri de exprimare a interesului. În acest scop, ele intenționează să lanseze campanii de informare îndreptate în mod specific către tinerii NEET. 2 Admitere și înregistrare. Prima măsură oferită tuturor participanților (lucrători și tineri NEET) include informarea acestora cu privire la serviciile disponibile și la programele de formare profesională, precum și cu privire la competențele și formarea profesională necesare. 3 Evaluarea competențelor și documente personale și profesionale. Obiectivul este de a-i ajuta pe lucrători și pe tinerii NEET să-și identifice propriile competențe și oportunitățile legate de propriile lor interese, precum și să stabilească un plan realist de carieră. Evaluarea competențelor implică o consiliere intensivă și personalizată, structurată ca un plan alcătuit din diverse etape, în care lucrătorul și consilierul se concentrează asupra unui anumit aspect (de exemplu oportunități, interese, analiza motivațiilor și a așteptărilor, bariere etc.). În urma acestor evaluări, se realizează un document personal și profesional, care prezintă un rezumat al competențelor participantului, proiectul său individual și un plan de acțiune. 4 Sprijin în vederea căutării unui loc de muncă și orientare profesională. Acestea includ: (1) formare privind aspecte orizontale, cum ar fi dezvoltarea de competențe sociale, adaptarea la situații noi, procesul decizional; (2) asistență în căutarea unui loc de muncă, inclusiv informații privind locurile de muncă disponibile, căutarea, în mod activ, a oportunităților locale și regionale de angajare, tehnici de căutare a unui loc de muncă și formare privind elaborarea de CV-uri și de scrisori de motivare, precum și privind modul în care trebuie să se pregătească un interviu pentru obținerea unui loc de muncă; (3) orientare profesională: consilierii vor furniza orientare profesională lucrătorilor concediați și îi vor îndrepta către ofertele de locuri de muncă specifice. 5 Orientare pentru încadrarea în muncă. De asemenea, consilierii îi vor însoți pe lucrători și pe tinerii NEET pe durata parcursului lor de formare și a punerii în aplicare a planurilor lor individuale de reinserție profesională. Participanții interesați să înființeze o afacere vor beneficia de sprijin și de consiliere generală în ceea ce privește spiritul antreprenorial în cadrul acestei măsuri de orientare profesională. 6 Monitorizare. Această etapă asigură o urmărire a participanților pe perioada de șase luni ulterioară perioadei de aplicare a măsurilor. – Formarea profesională, recalificarea și formarea vocațională. Această măsură constă în furnizarea de cursuri de formare profesională pentru lucrători și pentru tinerii NEET care corespund necesităților lor, astfel cum au fost identificate în timpul activității de consultanță profesională, în domenii și în sectoare cu bune perspective de dezvoltare și care corespund unor nevoi recunoscute de pe piața muncii. Cursurile de formare ar putea, de asemenea, să fie completate de stagii. – Contribuție la înființarea unei întreprinderi. Lucrătorii sau tinerii NEET care își înființează propria întreprindere vor primi până la 15 000 EUR drept contribuție pentru acoperirea costurilor de înființare. În Grecia, una dintre dificultățile majore cu care se confruntă antreprenorii care înființează o întreprindere este accesul la finanțare. Din cauza lipsei de numerar, băncile refuză cea mai mare parte a cererilor de împrumut. Această măsură vizează promovarea spiritului antreprenorial prin intermediul acestui sprijin financiar. – Alocații pentru căutarea unui loc de muncă și alocații pentru formare. Pentru a acoperi cheltuielile ocazionate de participarea la măsura de orientare profesională, beneficiarii vor primi câte 50 EUR pentru fiecare zi de participare. În timpul formării, alocația va fi de 6 EUR pe oră. – Alocația de mobilitate. Lucrătorii sau tinerii NEET care acceptă un loc de muncă ce implică o schimbare de reședință vor primi o sumă forfetară de 2 000 EUR pentru acoperirea cheltuielilor necesare. 31. Acțiunile propuse, descrise în prezentul document, constituie măsuri active pe piața forței de muncă în cadrul acțiunilor eligibile definite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială. 32. Autoritățile elene au furnizat informațiile necesare privind acțiunile care sunt obligatorii pentru întreprinderile vizate în virtutea legislației naționale sau în temeiul contractelor colective de muncă. Acestea au confirmat că o contribuție financiară din partea FEG nu va înlocui astfel de acțiuni. Bugetul estimat 33. Costurile totale estimate sunt de 10 740 000 EUR, incluzând cheltuieli pentru servicii personalizate de 10 530 000 EUR și cheltuieli pentru activitățile de pregătire, gestionare, informare și publicitate, control și raportare de 210 000 EUR. 34. Contribuția financiară totală solicitată din FEG este de 6 444 000 EUR (60 % din totalul costurilor). Acțiuni || Numărul estimat al participanților || Costul estimat per participant (în EUR) (*) || Costuri totale estimate (în EUR) (**) Servicii personalizate [acțiuni în temeiul articolului 7 alineatul (1) literele (a) și (c) din Regulamentul privind FEG] Orientare profesională || 1 100 || 1 250 || 1 375 000 Formarea profesională, recalificarea și formarea vocațională || 1 100 || 2 691 || 2 960 000 Contribuție la înființarea unei întreprinderi || 200 || 15 000 || 3 000 000 Subtotal (a): || – || 7 335 000; (69,66 %) Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG] Alocație pentru căutarea unui loc de muncă || 1 100 || 1 250 || 1 375 000 Alocație de formare || 900 || 1 800 || 1 620 000 Alocația de mobilitate. || 100 || 2 000 || 200 000 Subtotal (b): || – || 3 195 000; (30,34 %) Acțiuni în temeiul articolului 7 alineatul (4) din Regulamentul privind FEG 1. Activități pregătitoare || – || 40 000 2. Gestionare || – || 40 000 3. Informare și publicitate || – || 100 000 4. Control și raportare || – || 30 000 Subtotal (c): || – || 210 000; (1,96 %) Costuri totale (a + b + c): || – || 10 740 000 Contribuția din FEG (60 % din costurile totale) || – || 6 444 000 (*) Pentru a evita zecimalele, costurile estimate per lucrător au fost rotunjite. Rotunjirile nu au însă niciun impact asupra costului total al fiecărei măsuri, care nu diferă de cel indicat în cererea prezentată de Grecia. (**) Totalul nu corespunde din cauza rotunjirii. 35. Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Autoritățile elene au confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare. 36. Autoritățile elene au confirmat că costurile investițiilor pentru activități independente, demararea de afaceri și preluarea întreprinderilor de către angajați nu vor depăși 15 000 EUR per beneficiar. Perioada de eligibilitate a cheltuielilor 37. Autoritățile elene au început furnizarea serviciilor personalizate către beneficiarii vizați la 20 octombrie 2014. Prin urmare, cheltuielile privind acțiunile menționate la punctul 30 sunt eligibile pentru o contribuție financiară din FEG de la 20 octombrie 2014 până la 20 octombrie 2016. 38. Autoritățile elene au început să genereze cheltuielile administrative pentru punerea în aplicare a FEG la 1 septembrie 2014. Prin urmare, cheltuielile privind acțiunile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 1 septembrie 2014 până la 20 aprilie 2017. Complementaritatea cu acțiunile finanțate din fonduri naționale sau ale Uniunii 39. Sursa de prefinanțare sau de cofinanțare națională este programul de investiții publice al Ministerului Dezvoltării. 40. Autoritățile elene au confirmat că măsurile descrise mai sus care primesc o contribuție financiară din FEG nu vor beneficia în același timp de o contribuție financiară din partea altor instrumente financiare ale Uniunii. Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale 41. Autoritățile elene au indicat faptul că pachetul coordonat de servicii personalizate a fost elaborat în consultare cu reprezentanții beneficiarilor vizați (foști angajați ai Fokas și avocați ai angajaților) și cu Federația elenă a angajaților din mediul privat. A existat un prim contact cu ocazia reuniunii din februarie 2014 pentru a verifica eligibilitatea unui caz în sprijinul foștilor lucrători ai Fokas. După mai multe contacte între EYSEKT[16] și reprezentanții lucrătorilor, la 8 iulie 2014 s-a discutat pe marginea propunerii de cerere și a conținutului pachetului integrat de măsuri. Sisteme de gestionare și control 42. Cererea conține o descriere a sistemului de gestionare și control, care specifică responsabilitățile organismelor implicate. Grecia a notificat Comisiei faptul că organismele care vor gestiona și vor controla contribuția financiară sunt cele care gestionează și controlează finanțarea din Fondul social european (FSE) în Grecia. Autoritatea de coordonare și de control al acțiunilor FSE (EYSEKT) va acționa în calitate de autoritate de gestionare, EDEL (Comisia de audit financiar) în calitate de autoritate de control, iar serviciul special al autorității de plată, în calitate de autoritate de certificare. Angajamentele furnizate de statul membru în cauză 43. Autoritățile elene au furnizat toate garanțiile necesare cu privire la următoarele: – principiile egalității de tratament și nediscriminării vor fi respectate în ceea ce privește accesul la măsurile propuse și punerea în aplicare a acestora; – cerințele stipulate în legislația națională și în cea a UE privind disponibilizările colective au fost respectate; – acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare; – măsurile propuse vor fi complementare cu măsurile finanțate din fondurile structurale; – contribuția financiară din FEG va respecta normele procedurale și materiale ale Uniunii privind ajutoarele de stat. IMPLICAȚIILE BUGETARE Propunere bugetară 44. FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020[17]. 45. După examinarea cererii în ceea ce privește condițiile prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, măsurile propuse și costurile estimate, Comisia propune mobilizarea unei sume de 6 444 000 EUR din FEG, care reprezintă 60 % din costurile totale ale măsurilor propuse, în scopul de a furniza o contribuție financiară pentru cerere. 46. Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[18]. Acte conexe 47. În același timp cu prezentarea propunerii de decizie de mobilizare a FEG, Comisia va prezenta Parlamentului European și Consiliului și o propunere de transfer către linia bugetară corespunzătoare a sumei de 6 444 000 EUR. 48. În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/013 EL/Odyssefs Fokas) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[19], în special articolul 15 alineatul (4), având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[20], în special punctul 13, având în vedere propunerea Comisiei Europene, întrucât: (1) Fondul european de ajustare la globalizare (FEG) a fost creat pentru a oferi sprijin lucrătorilor disponibilizați și persoanelor care desfășoară o activitate independentă a căror activitate a încetat datorită modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009[21] sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii. (2) FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013. (3) La data de 29 iulie 2014, Grecia a prezentat o cerere de mobilizare a FEG în ceea ce privește disponibilizările[22] care au avut loc în cadrul Odyssefs Fokas S.A. din Grecia, cerere pe care a completat-o cu informații suplimentare în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește cerințele de stabilire a unei contribuții financiare din FEG prevăzute la articolul 13 din Regulamentul (UE) nr. 1309/2013. (4) În conformitate cu articolul 6 alineatul (2) din Regulamentul (UE) nr. 1309/2013, Grecia a decis să furnizeze servicii personalizate cofinanțate prin FEG și tinerilor care nu sunt încadrați profesional și nu urmează niciun program educațional sau de formare (NEET). (5) Prin urmare, ar trebui mobilizat FEG pentru a oferi o contribuție financiară în valoare de 6 444 000 EUR ca răspuns la cererea depusă de Grecia, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2014, se mobilizează FEG pentru alocarea sumei de 6 444 000 EUR sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 855. [2] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE Rev. 2 și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [3] În conformitate cu articolul 7 al patrulea paragraf din Regulamentul (CE) nr. 1309/2013. [4] Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34). [5] În sensul articolului 3 litera (a) din Regulamentul privind FEG. [6] La 29 noiembrie 2012 FOKAS a introdus o cerere în temeiul articolul 99 din Codul falimentului prin care solicita protecție față de creditorii săi. [7] În Grecia, pragul sărăciei este de 5 708 EUR pe persoană pe an (pentru persoane fizice) și de 11 986 EUR pentru gospodării formate din doi adulți și doi copii cu vârste de până la 14 ani. [8] http://www.inegsee.gr/wp-content/uploads/2014/07/Symperasmata.pdf [9] EGF/2010/016 ES Aragón - Comerț cu amănuntul. COM(2010) 615 EGF/2011/004 EL ALDI Hellas. COM(2011) 580 EGF/2014/009 EL Sprider Stores, în curs de examinare în prezent. [10] Magazinele Original Levi’s (1994), Active (1996) și Gruppo T (tot în 1996). [11] Espirit, Mango, Façonable și Gerry Weber [12] www.statistics.gr [13] Sursa: OMI. http://www.ilo.org/global/research/global-reports/global-employment-trends/2014/WCMS_233936/lang--en/index.htm [14] Codul tsdec450 [15] Sursa: ELSTAT. Sondajul privind forța de muncă din cel de-al patrulea trimestru al anului 2013. [16] Autoritatea de coordonare și de control al acțiunilor FSE (EYSEKT) este autoritatea de gestionare pentru FEG din Grecia. [17] JO L 347, 20.12.2013, p. 884. [18] JO C 373, 20.12.2013, p. 1. [19] JO L 347, 20.12.2013, p. 855. [20] JO C 373, 20.12.2013, p. 1. [21] JO L 167, 29.6.2009, p. 26. [22] În sensul articolului 3 litera (a) din Regulamentul privind FEG.